ai4bharat/Pralekha huggingface dataset:
محنت اور روزگار کی وزارت
محنت کی وزارت سوچھتا ہی سیوا  2023 کے تحت ’’ایک تاریخ ایک گھنٹہ‘‘ منانے کی ملک گیر پہل میں شامل ہوئی
وزیر اعظم نریندر مودی کے ایک تاریخ ایک گھنٹہ ایک ساتھ کی کال کے مطابق، محنت اور روزگار کی مرکزی وزارت اور وزارت کے ماتحت کام کرنے والی تمام تنظیموں کے افسران اور عملہ نے ایک ساتھ مل کر شرمدان کیا۔ مہاتما گاندھی کے نظریات سے متاثر اس تقریب کا مقصد صفائی ستھرائی اور کمیونٹی سروس کو فروغ دینا ہے۔
محنت اور روزگار کی وزارت کی سکریٹری محترمہ آرتی آہوجا نے آج نئی دہلی کے شرم شکتی بھون میں منعقدہ ’ایک تاریخ، ایک گھنٹہ، ایک ساتھ‘ کے تحت صفائی کے خصوصی پروگرام کی صدارت کی۔ اس پہل میں وزارت کے تقریباً 90 افسران اور عملے اور عام لوگوں نے سرگرمی شرکت کی۔
ایڈیشنل سکریٹری  جناب رمیش کرشنامورتی نے ’شرمدان‘ سے پہلے ’سوچھتا شپت‘ دلائی ، جس سے کوڑے کچرے سے پاک ہندوستان کے مقصد کےلئے وزارت کی عہد بندی کی عکاسی ہوتی ہے۔
وزارت نے اپنے منسلکہ، ماتحت اور فیلڈ دفاتر کے ذریعے یکم اکتوبر 2023 کو صبح 10:00 بجے بابائے قوم مہاتما گاندھی کے 154 ویں یوم پیدائش کے موقع پر ملک بھر میں 600 سے زیادہ صفائی ستھرائی کی تقریبات کا اہتمام کیا۔ ان تقریبات میں مقامی کمیونٹیز سے عام لوگوں کی نمایاں شرکت دیکھنے میں آئی۔
پندرہ ستمبر سے 2 اکتوبر 2023 تک منائے جانے والے ’سوچھتا ہی سیوا‘  پکھواڑے کے دوران، وزارت نے اپنی ماتحت تنظیموں کے ذریعے تقریباً 656 سرگرمیاں/ پروگرام کا اہتمام کیا ، جن میں تقریباً 19,224 لوگوں نے حصہ لیا ہے۔ اس میں 5042 افراد کی شرمدان میں شرکت رہی اور 7582 لوگوں نے بڑے پیمانے پر عوام میں بیداری پھیلائی اور اس کام میں 27,829 کا م کے گھنٹوں کا تعاون کیا۔
۔۔۔۔۔۔۔۔۔۔۔
ش ح۔ا گ۔ن ا۔
U-10204
(Visitor Counter : 20
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 198.09 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعالمعاملوں کی تعداد1,14,475 ہے۔
فی الحال زیر علاج مریضوں کی شرح 0.26 فیصد ہے۔
سردست ملک میں شفایابی کی شرح 98.53 فیصد ہے۔
گزشتہ 24 گھنٹوں کے دوران12,456,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,28,91,933 ہوگئی ہے۔
پچھلے 24 گھنٹوں کے دوران13,086 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((2.90 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 86.44 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,51,312ٹیسٹ کئے گئے۔
اسٹیل کی وزارت
جناب دھرمیندر پردھان نے راؤرکیلا میں کووڈ مریضوں کے علاج کے لیے آئی سی یو وینٹی لیٹر سہولیات کو قوم کے نام وقف کیا؛
کووڈ – 19 وبا کے خلاف اڈیشہ کی لڑائی میں بہتر آئی سی یو سہولیات سے اور بھی مدد ملے گی
نئی دہلی، 20مئی، 2021/اسٹیل اور پیٹرولیم و قدرتی گیس کے وزیر جناب دھرمیندر پردھان نے آج عوام کے لیے آئی سی یو وینٹی لیٹر سہولت وقف کی۔ یہ سہولت اسپات ، پوسٹ گریجویٹ انسٹی ٹیوٹ اور اڈیشہ کے راؤرکیلا علاقے میں تیل کے سپر اسپیشلٹی اسپتال میں کووڈ مریضوں کے علاج کے لیے فراہم کی گئی ہے۔ آئی پی جی آئی اور ایس ایس ایچ کامپلیکس کو صدر جمہوریہ ہند نے 21 مارچ ، 2021 کو قوم کے نام وقف کیا تھا۔ اس ورچوئل تقریب میں اسٹیل کے وزیر مملکت جناب فگن سنگھ کلستے ، اڈیشہ کے وزیر صحت جناب نابا کسورے داس، سمندر گڑھ کے ممبر پارلیمنٹ جناب جوال اورم، علاقے کے ایم ایل اے ، ایس اے آئی ایل ایم کے چیئر پرسن اور سی ای او سومان مونڈل اور اسٹیل و ایس اے آئی ایل کی وزارت کے سینئر افسران نے شرکت کی۔
اس موقعے پر اظہار خیال کرتے ہوئے جناب پردھان نے کہا کہ راؤر کیلا میں اور اس کے آس پاس مختلف جگہوں سے نیز پڑوسی ریاستوں کے مریضوں نے ایس ایس ایچ میں او پی ڈی سہولیات حاصل کرنی شروع کر دی ہیں۔ وبا کی دوسری لہر کے دوران خطے میں شدید بیمار کووڈ مریضوں کی تعداد میں کافی زیادہ اضافے کے پیش نظر اور آکسیجن اور وینٹی لیشن کی فوری ضرورت کو محسوس کرتے ہوئے یہ فیصلہ کیا گیا کہ 60 بستروں والا ایک آئی سی یو مرکز شروع کیا جائے۔ اس کے نتیجے میں یہ فیصلہ کیا گیا کہ اس مرکز کو بہتر بنا کر 100 بستروں والا آئی سی یو بنا دیا جائے۔ وزیر موصوف نے کہا کہ خطے میں صحت سے متعلق بنیادی ڈھانچے میں یہ آئی سی یو ایک اہم اضافہ ہے اور اس سے کووڈ – 19 وبا کے خلاف اڈیشہ کی لڑائی کو تقویت حاصل ہوگی۔
وزیر موصوف نے کہا کہ ہماری اسٹیل کمپنیاں اس مہلک کووڈ وبا سے لڑنے میں پوری طاقت استعمال کر رہی ہے ۔ اسٹیل پلانٹ کی رقیق میڈیکل آکسیجن سپلائی میں یکم اپریل 2021 کی 538 میٹرک ٹن سپلائی میں اضافہ ہوکر اب یہ 4400 میٹر ٹن روزانہ سے زیادہ ہو گئی ہے۔ انہوں نے کہا کہ سیل نے وبا کے خلاف اڈیشہ کی لڑائی میں تعاون دینے کے لیے بہت سے اقدامات کیے ہیں۔ راؤرکیلا اسٹیل پلانٹ نے اپریل 2021 کو اپنے آئی جی ایچ میں ایک وائرو لوجی لیباریٹری قائم کی ہے ۔ آر ٹی – پی سی آر کی جانچ کے مرکزوں کی صلاحیت ابتدائی طور پر 60 دن روزانہ سے بڑھا کر اب تقریباً 550 کر دی گئی ہے ، اور اس میں اضافہ کرنے کے لیے مزید کام جاری ہے۔ یہ صلاحیت جلد ہی قریباً 1000 روزانہ ہو جائے گی۔ جناب پردھان نے کہا کہ ماسک اور دواؤں اور بڑے پیمانے پر سینی ٹائزر جیسی صرفے میں آنے والی چیزیں بھی حاصل کی گئی ہیں۔ انہوں نے کہا کہ کووڈ – 19 وبا سے لڑنے کے لیے سماج کے سبھی فریقوں کی مربوط کوششوں کی ضرورت ہے ۔
جناب پردھان نے کہا کہ اپریل 2021 سے زندگی بچانے والی9653 میٹرک ٹن سے زیادہ ایل ایم او کے راؤرکیلا اسٹیل پلانٹ سے بھیجی جا چکی ہے۔
جناب پردھان نے خوشی کا اظہار کیا کہ وزیراعظم کی ہدایت کے مطابق آر ایس پی سیکٹر 22 میں 500 بستروں والا ایک اسپتال قائم کرنے کے مرحلے میں ہے، جس میں پائپ کے ذریعے گیس کی شکل میں آکسیجن سپلائی کی جائے گی۔ یہ سپلائی پلانٹ سے براہ راست وینٹی لیٹرز اور دیگر مرکزوں میں پہنچائی جائے گی۔ اس کے ساتھ ہی آکسیجن والے تقریباًٍ 1000 بستر اور تقریباً 225 وینٹی لیٹرس سیل کے راؤرکیلا قصبے میں فراہم کیے جائیں گے۔
۔۔۔
م ن ۔ اس۔ ت ح ۔
20.05.2021
U –4676
(Visitor Counter : 110
وزارت خزانہ
اندراگاندھی بین الاقوامی ہوائی اڈہ پر تقریبا 68 کروڑ روپے کی مالیت کی ہیروئن کے ساتھ دوغیر ملکی شہری گرفتار
نئی دہلی،24جنوری/ آج اندراگاندھی بین الاقوامی ہوائی اڈہ پر ایئر کسٹم آفیسروں کے ذریعہ فلائٹ کیو آر-578 سے دوحہ کےراستے اینٹے بے بے سے آنے والے یوگانڈا کے دوشہریوں کو شبہ کی بنیاد پر روکا گیا اوران سے پوچھ تاچھ کی گئی۔ دونوں مسافروں کے چیک ان سامان کی تلاشی کے دوران تقریبا 9.8 کلو گرام سفید پاؤڈر پر مشتمل کل 51 تھیلے برآمد کئے گئے۔ شبہ ظاہر کیاگیا کہ یہ سفید پاؤڈر منشیات ہوسکتے ہیں۔ چنانچہ جب اس سفید پاؤڈر کی ڈائگنوسٹک جانچ کی گئی تو معلوم ہوا کہ یہ ہیروئن جس کی مالیت تقریبا 68 کروڑ روپے ہے۔
مذکورہ بالا باتوں سے واضح ہوتا ہے کہ ان مسافروں نے این ڈی پی ایس ایکٹ 1985 کی دفعہ 8 کے ضابطوں کی صریح خلاف ورزی کی ہے اوراین ڈی پی ایس ایکٹ 1985 کی دفعہ 21، دفعہ 23 اور دفعہ 29 کے تحت نیز کسٹمز ایکٹ 1962 کے ضابطوں کے تحت قابل سزا جرم کیا ہے۔ یہ واقعہ ملک میں کسی بھی بین الاقوامی ہوائی اڈہ پر پتہ لگائے گئے ہیروئن –منشیات کی سب سے بڑی مقدار میں سے ایک ہے۔ اس سلسلے میں مزید تحقیقات جاری ہیں۔
۔ ۔ ۔ ۔ ۔ ۔ ۔ ۔ ۔
(ش ح۔م ع۔ ف ر (

U-861,
(Visitor Counter : 134
وزارت دفاع
پریسیڈنٹس اسٹینڈرڈ 22 کلر اِسکواڈرن کو دیا جائے گا
نئی دہلی، 5/دسمبر 2021 ۔ قابل احترام صدر جمہوریہ ہند جناب رام ناتھ کووند 8 دسمبر 2021 کو نیول ڈاکیارڈ، ممبئی میں ہونے والی ایک سیریمونیل پریڈ کے موقع پر 22 میزائل اسکواڈرن کو پریسیڈنٹس اسٹینڈرڈ سے نوازیں گے۔ اس موقع پر محکمہ ڈاک کی جانب سے ایک اسپیشل ڈے کور اور ایک یادگاری ڈاک ٹکٹ بھی جاری کیا جائے گا۔
اس تقریب میں مہاراشٹر کے گورنر، وزیر اعلیٰ اور بحریہ کے سربراہ سمیت متعدد سول اور فوجی معزز شخصیات کے شامل ہونے کی توقع ہے۔ پریسیڈنٹس اسٹینڈرڈ اعلیٰ ترین اعزاز ہے جو ملک کی خدمت کے لئے کسی ملٹری یونٹ کے سپریم کمانڈر کو دیا جاتا ہے۔ بھارتی بحریہ کو 27 مئی 1951 کو اس وقت کے صدر ڈاکٹر راجندر پرساد کے ذریعے پریسیڈنٹس کلر سے نوازا گیا تھا۔ پریسیڈنٹس اسٹینڈرڈ بھی پریسیڈنٹس کلر کی طرح کا ہی ایوارڈ ہے جو نسبتاً کسی چھوٹی ملٹری فارمیشن یا یونٹ کو دیا جاتا ہے۔
بائیسویں میزائیل ویسل اسکواڈرن کی باقاعدہ تشکیل اکتوبر 1991 میں بمبئی میں تین ویئر کلاس اور تین پریل کلاس میزائل بوٹس کے ساتھ عمل آئی تھی، تاہم اسے ’کلرز‘ کی خصوصیت اس وقت حاصل ہوئی جب 1969 میں سابق یو ایس ایس آر سے حاصل کئے گئے او ایس اے 1 کلاس میزائیل بوٹس کو اس میں شامل کیا گیا، تاکہ بھارتی بحریہ کی طاقت میں اضافہ کیا جاسکے۔ ان میزائیل بوٹس کو بھاری بھرکم لفٹ مرچنْٹ جہازوں کے ذریعے لایا گیا تھا اور انھیں 1971 کے اوائل میں کولکاتہ میں بحریہ میں شامل کیا گیا تھا۔ انھیں اسی سال بھارت – پاک جنگ 1971 میں استعمال کیا گیا تھا جہاں انھوں نے ایک فیصلہ کن کردار ادا کیا تھا۔
4-5 دسمبر 1971 کی رات کو بھارتی بحریہ کے سب سے کم عمر جنگجو نے پہلا خون بہایا جب انھوں نے پاکستانی بحریہ پر تباہ کن حملہ کا آغاز کیا۔ بھارتی بحری جہازوں نرگت، رنیت اور ویر نے اپنے اسٹیکس میزائیل فائر کئے اور پاکستانی بحری جہازوں خیبر اور محافظ کو غرقاب کردیا، جس سے پاکستانی بحریہ کے عزائم کو زبردست دھچکا لگا۔ بھارتی بحریہ نے ایک دوسرا جرأت مندانہ حملہ 9/8 دسمبر کی رات کو اس وقت کیا جب آئی این ایس ویناش نے دو فریگٹس کے ساتھ چھ اسٹیکس میزائیل داغے اور پاکستان کے بحری بیڑے کے ٹینکر ڈکا کو غرقاب کردیا اور کراچی میں واقع کیماری آئل اسٹوریج فسیلٹی کو زبردست نقصان پہنچایا، جبکہ بھارتی افواج کو کسی نقصان کی خبر نہیں ملی۔ جہازوں اور اسکواڈرن کے اپنی شجاعت مندانہ کارناموں کے سبب انھیں ’کلرز‘ کا خطاب ملا اور بھارتی بحریہ 04 دسمبر کو بحریہ کا دن کے طور پر مناتی ہے۔
سال 2021، 1971 کی جنگ میں بھارت کی جیت کی 50 ویں سال گرہ ہے اور اسے ملک بھر میں سورنم وجے ورش کے طور پر منایا جارہا ہے۔ یہ سال کلرز کو بحریہ میں شامل کئے جانے کا پچاسواں سال بھی ہے۔ انھوں نے گزشتہ پانچ دہائیوں میں اپنی اہلیت کو برقرار رکھا ہے۔ میزائیل ویسل اسکواڈرن نے آپریشن وجے، آپریشن پراکرم میں حصہ لیا اور حال ہی میں پلوامہ حلہ کے بعد سکیورٹی کی صورت حال کو بلند کئے جانے پر انہی پاک کوسٹ کی اسٹرائکنگ ڈسٹنس کے اندر تعینات کیا گیا تھا۔ اس اسکواڈرن کو متعدد جنگی اعزازات سے نوازا جاچکا ہے، جن میں ایک مہاویر چکر، سات ویر چکر اور آٹھ نو سینا میڈلز شامل ہیں۔ یہ تباہ کن جہاز اعلیٰ رفتار اور خفیہ حملوں کی صلاحیت سے لیس ہیں اور ان پر جدید ترین ہتھیار اور سینسر لگے ہوئے ہیں۔ سب سے زیادہ جوان اور پرجوش عملے کی تعیناتی والی 22واں میزائیل ویسل اسکواڈرن کسی بھی طرح کے خطرے سے نمٹنے کے لئے ملک کا اعتماد ہے۔ اس بے خوف فارمیشن کو دیا جانے والا پریسیڈنٹس اسٹینڈرڈ ان لوگوں کے لئے صحیح خراج ہے جنھوں نے ’کلر اسکواڈرن‘ کے ایک جزو کے طور پر برسوں سے ملک کی گراں قدر خدمات انجام دی ہیں۔
وزارت خزانہ
 7.06 فیصد’جی ایس‘ 2028  7.26فیصد ’جی ایس ‘2033اور  7.30فیصد’جی ایس‘ 2053 کی فروخت کے لئے نیلامی 
حکومت ہند  نے یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے  ’’7.06فیصدسرکاری تمسکات 2028“ کی فروخت ، جس میں 8000 کروڑ روپے کی نوٹیفائیڈ رقم ہے،  یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے ’’7.26فیصدسرکاری تمسکات2033 “کی فروخت، جس میں 14000 کروڑ روپے کی، نوٹیفائیڈ رقم ہے، اور کثیر قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے ’’ 7.30فیصدسرکاری تمسکات2053 “کی فروخت، جس میں 11000 کروڑ روپے کی، نوٹیفائیڈ رقم ہے،  کا اعلان کیاہے۔
سرکاری تمسکات کی نیلامی میں غیر مسابقتی بولی کی سہولت کی اسکیم کے مطابق, تمسکات کی فروخت کی مطلع شدہ رقم کا 5فیصدتک اہل افراد اور اداروں کو الاٹ کیا جائے گا۔
حکومت ہندکے پاس مذکورہ بالا ہر سیکیورٹی کے خلاف نیلامی کے لیے 2000 کروڑ روپے تک اضافی سبسکرپشن برقرار رکھنے کا اختیار ہوگا۔ یہ نیلامی 14 جولائی 2023  کو ریزرو بینک آف انڈیا، ممبئی آفس، فورٹ، ممبئی کے ذریعہ کی جائے گی۔
نیلامی کے لیے مسابقتی اور غیر مسابقتی، دونوں بولیاں، 14 جولائی 2023 کو ریزرو بینک آف انڈیا کور بینکنگ سلوشن  نظام پر الیکٹرانک فارمیٹ میں جمع کرائی جانی چاہیے۔ غیر مسابقتی بولیاں صبح ساڑھے دس بجے سے گیارہ بجےکےے درمیان جمع کرائی جائیں۔ اور مسابقتی بولیاں صبح ساڑھے دس بجے سے ساڑھےگیارہ بجے کے درمیان جمع کرائی جائیں۔
نیلامی کے نتائج کا اعلان 14 جولائی 2023  کو کیا جائے گا اور کامیاب بولی دہندگان کو ادائیگی 17 جولائی 2023  کو ہوگی۔
ریزرو بینک آف انڈیا کے ذریعہ جاری کردہ ’سنٹرل گورنمنٹ سیکیورٹیز میں لین دین کب جاری کیا گیا‘کے رہنما خطوط کے مطابق ’’جب جاری کیا جاتا ہے‘‘ ٹریڈنگ کے لیے سیکورٹیز کے اہل ہوں گی جن میں سرکلر نمبر آر بی آی 2018-19// 25 مورخہ 24 جولائی 2018 کے ذریعے وقتاً فوقتاً ترمیم کی جاتی ہے۔
وزیراعظم کا دفتر
وزیراعظم 19؍فروری کو کیرالہ میں بجلی اور شہری سیکٹر کے اہم پروجیکٹوں کا افتتاح کریں گے اور سنگ بنیاد رکھیں گے
وزیراعظم جناب نریندر مودی 19؍فروری 2021 کو شام ساڑھے چار بجے ویڈیو کانفرنسنگ کے ذریعے کیرالہ میں بجلی اور شہری سیکٹر کے اہم پروجیکٹوں کا افتتاح اور سنگ بنیاد رکھیں گے۔ اس موقع پر کیرالہ کے وزیراعلیٰ کے ساتھ ساتھ بجلی کے مرکزی وزیر مملکت اور نئی و قابل تجدید توانائی اور ہاؤسنگ اور شہری امور کے مرکزی وزیر مملکت بھی موجود رہیں گے۔
پُگلور- تریشور پاور ٹرانسمیشن پروجیکٹ:
وزیراعظم 320 کے وی پگلور - تریشور  بجلی ٹرانسمیشن پروجیکٹ کا افتتاح کریں گے۔ یہ ایک وولٹیج سورس کنورٹر  پر مبنی ہائی وولٹیج ڈائرکٹ کرنٹ  پروجیکٹ ہے اور اس میں بھارت کا پہلا ایچ وی ڈی سی لنک ہے، جس میں جدید وی ایس سی تکنیک کا استعمال کیا گیا ہے۔ 5070 کروڑ روپے کی لاگت سے تعمیر ، یہ مغربی علاقے سے 2000 میگاواٹ بجلی بھیجنے کی سہولت فراہم کرے گا اور کیرالہ کے لوگوں کے لئے لوڈ میں اضافے کو پورا کرنے میں مدد کرے گا۔ اس وی ایس سی پر مبنی سسٹم میں اوور ہیڈ لائنوں کے ساتھ ایچ وی ڈی سی ایکس ایل پی ای  کیبل کا انٹیگریشن ہوتا ہے اور روایتی ایچ وی ڈی سی نظام کے مقابلے 35 سے 40 فیصد کم زمین کی ضرورت ہوتی ہے۔
کاسرگوڑشمسی توانائی پروجیکٹ:
وزیراعظم 50 میگاواٹ کا سرگوڑ شمسی توانائی پروجیکٹ کو قوم کے نام وقف کریں گے۔ اِسے قومی شمسی توانائی مشن کے تحت فروغ دیا گیا ہے۔ کاسر گوڑ ضلعے کے پیولیک، مینجا اور چِپّر گاؤوں میں 250 ایکڑ سے زیادہ زمین پر پھیلے اِس پروجیکٹ کی تعمیر مرکزی حکومت کے تقریباً 280 کروڑ روپے کی مدد سے کی گئی ہے۔
مربوط کمان اور کنٹرول سینٹر:
وزیراعظم ترواننت پورم میں مربوط کمان اور کنٹرول سنٹر کی بنیاد رکھیں گے۔ 94 کروڑ روپے کی لاگت سے تعمیر ہونے والے اس سینٹر کے قیام کا مقصد ترواننت پورم میونسپل کارپوریشن کے لئے اسمارٹ سالیوشن فراہم کرانا ہے۔ ساتھ ہی یہ ہنگامی صورتحال میں کوآرڈی نیٹیڈ کارروائی کے سینٹر کے طور پر کام کرے گا۔
اسمارٹ سڑک پروجیکٹ:
وزیراعظم ترواننت پورم میں اسمارٹ سڑک پروجیکٹ کا سنگ بنیاد رکھیں گے۔ اندازاً 427 کروڑ روپے کی لاگت کا یہ پروجیکٹ ترواننت پورم کی موجودہ 37 کلو میٹر سڑکوں کو عالمی معیار کے اسمارٹ سڑکوں میں تبدیل کر دے گا، جس میں سڑک اور جنکشن میں بہتری کے ساتھ ساتھ پول سے گئے تاروں وغیرہ کو زمین کے اندر کیا جانا شامل ہے۔
اَرو وِکارا میں آبی ٹریٹمنٹ پلانٹ:
وزیراعظم اے ایم آر یو ٹی مشن کے تحت ارووکارا میں بنے 75 ایم ایل ڈی آبی ٹریٹمنٹ پلانٹ کا افتتاح کریں گے۔ یہ ترواننت پورم کے لوگوں کے لئے پینے کے پانی کی فراہمی کو فروغ دے گا اور ارووکارا میں موجودہ ٹریٹمنٹ پلانٹوں میں رکھ رکھاؤ کا کام چلنے کی صورت میں شہر میں پینے کے پانی کی فراہمی کو برقرار رکھنے میں مددگار ہوگا۔
وزیراعظم کا دفتر
وزیراعظم کی مصر کے صدر سے ملاقات
وزیر اعظم جناب نریندر مودی کا عرب جمہوریہ مصر کے صدر عزت مآب جناب عبدالفتاح السیسی نے 25 جون 2023 کو الاتحادیہ پیلس میں استقبال کیا۔
دونوں رہنماؤں نے جنوری 2023 میں یوم جمہوریہ کی تقریبات میں مہمان خصوصی کے طور پر صدر السیسی کے سركاری دورے کو گرمجوشی سے یاد کیا اور اس سے دو باہمی تعلقات میں جو شدت آئی اس کا خیرمقدم کیا۔ انہوں نے اس بات سے اتفاق کیا کہ مصری کابینہ میں نئی قائم شدہ 'انڈیا یونٹ' دو طرفہ تعاون کو آگے بڑھانے كا ایک مفید ذریعہ ہے۔
رہنماؤں نے دونوں ممالک کے درمیان شراکت کو خاص طور پر تجارت اور سرمایہ کاری، اطلاعاتی ٹیکنالوجی، دفاع اور سلامتی، قابل تجدید توانائی، زراعت، صحت، ثقافت اور عوام کے درمیان تعلقات جیسے شعبوں میں مزید عمیق بنانے کے طریقوں پر تبادلہ خیال کیا۔
وزیر اعظم اور صدر السیسی نے جی-20 میں مزید تعاون پر بھی تبادلہ خیال کیا جس میں خوراک اور توانائی کے عدم تحفظ، آب و ہوا میں تبدیلی اور گلوبل ساؤتھ کے رُخ پر ایک مربوط آواز اٹھانے کی ضرورت کے امور اجاگر كیے گءے۔ وزیر اعظم ستمبر 2023 میں جی 20 لیڈروں کے سربراہوں كے اجلاس کے لیے نئی دہلی میں صدر السیسی کا استقبال کرنے کے منتظر ہیں۔
دو طرفہ تعلقات کو "حكمت انگیز اشتراك" تک لے جانے کے ایک معاہدے پر رہنماؤں نے دستخط کیے تھے۔ زراعت، آثار قدیمہ اور نوادرات اور مسابقتی قانون کے شعبوں میں بھی تین مفاہمت ناموں پر دستخط کیے گئے۔
اس موقع پر مصر کے وزیر اعظم عزت مآب جناب مصطفیٰ مدبولی اور دیگر کئی سینئر کابینی وزراء اور ہندوستان کی طرف سے وزیر امور خارجہ، قومی سلامتی كے مشیر اور اعلیٰ افسران موجود تھے۔
صحت اور خاندانی بہبود کی وزارت
45واں دن-کووڈ19ٹیکہ کاری کا اگلا مرحلہ شروع
25لاکھ فائدہ دہندگان کا آج کو-وِن پورٹل پر اندراج ؛24.5لاکھ شہری مستفید ہوئے
1.47کروڑ سے زیادہ کووڈ -19خوراکیں دی گئیں
آج شام سات بجے تک 4.27لاکھ خوراکیں دی گئیں
نئی دہلی ،01مارچ ، 2021
ملک میں آج کووڈ -19ٹیکہ کاری کی خوراکیں دئے جانے کی مجموعی تعداد 1.47کروڑ سے تجاوز کرگئی ہے۔
ملک گیر سطح پر ٹیکہ کاری مہم کا آغاز 16جنوری 2021 کو ہوا اور فرنٹ لائن اہلکاروں  کے لئے ٹیکہ کاری مہم دو فروری 2021سے شروع کی جائے گی۔ کووڈ-19 ٹیکہ کاری کا دوسرا مرحلہ آج سے ان لوگوں کے لئے شروع کیا جارہا ہے جو 60سال کی عمر کو پار کرچکے ہیں اور ان لوگوں کےلئے جو 45 سال یا اس سے زیادہ عمر کےہیں اور جو کسی مخصوص مرض میں مبتلا ہیں۔
کو-وِن پورٹل پر آج 25لاکھ ممکنہ فائدہ دہندگان نے رجسٹر کیا۔اس کے علاوہ 24.5لاکھ شہری ہیں اور باقی طبی اہلکار اور فرنٹ لائن اہلکار ہیں۔ آج شہری فائدہ دہندگان کی جانب سے تقریباً 6.44لاکھ اپوئنمنٹس رجسٹر کئے گئے ہیں۔
عارضی رپورٹ کے مطابق آج شام سات بجے تک ، مجموعی طورپر 14728569خوراکیں دی جاچکی ہیں۔
ان میں 6695665ایچ سی ڈبلیو شامل ہیں،جنہوں نےپہلی خوراک لی ہے اور دوسری خوراک لینے والے 2557837ایچ سی ڈبلیو شامل ہیں،جبکہ 5327587ایف ایل ڈبلیو شامل ہیں،128630فائدہ دہندگان 60سال سے زیادہ عمر والے ہیں اور 18850فائدہ دہندگان کی عمر 45سال اور اس سے زیادہ عمر والے اور کسی مخصوص بیماری میں مبتلا مریض ہیں۔
ملک گیر سطح پر شروع ہوئی کووڈ-19ٹیکہ کاری کے 45ویں دن ،آج شام سات بجے تک مجموعی طورپر 427072خوراکیں دی جا چکی ہیں ۔عارضی رپورٹ کے مطابق جن میں سے 325485فائدہ دہندگان کو پہلی خوراک دی جاچکی ہے جبکہ 101587ایچ سی ڈبلیو دوسری خوراک پا چکے ہیں ۔ آج کی فائنل رپورٹ رات گئے تک مکمل ہوجائے گی۔
|
|
تاریخ: 1st مارچ, 2021
|
|
ایچ سی ڈبلیو
|
|
ایف ایل ڈبلیو
|
|
45 سے <60 سال،مخصوص امراض میں مبتلا افراد
|
|
60سال کے پار
|
|
کُل کامیابی
|
|
پہلی خوراک
|
|
دوسری خوراک
|
|
پہلی خوراک
|
|
پہلی خوراک
|
|
پہلی خوراک
|
|
پہلی خوراک
|
|
دوسری خوراک
|
|
25,656
|
|
1,01,587
|
|
1,52,349
|
|
18,850
|
|
1,28,630
|
|
3,25,485
|
|
1,01,587
ش
ح ۔ا م۔ م ف۔
U:2047
(Visitor Counter : 159
بجلی کی وزارت
این ٹی پی سی نے گریوٹی پر مبنی توانائی اسٹوریج ٹیکنالوجی کے لیے اینرجی والٹ کے ساتھ مفاہمت نامے پر دستخط کیے
مرکب بلاکوں کی تیاری کےلیے کوئلے کی راکھ کا استعمال کیا جائے گا
این ٹی پی سی لمیٹڈ بھارت میں سب سے بڑی بجلی پیداکرنے والی کمپنی ہے جس نے آج اینرجی والٹ ہولڈنگس ،انک کے ساتھ مفاہمت نامہ پر دستخط کرنے کا اعلان کیاہے ۔مفاہمت نامہ کا مقصد قابل عمل ہونے سے متعلق ایک مشترکہ مطالعہ کے نتیجہ کی بنیادپر اینرجی وال کی EVx™گریوٹی پرمبنی اینرجی اسٹوریج ٹکنالوجی اور سافٹ ویئرسلیوشن کی تعیناتی کےلیے ایک طویل مدتی اسٹریٹجک شراکت داری کو تعاون پر مبنی اور باضابطہ بناناہے ۔ٹکنالوجی اینرجی والٹ کی گریوٹی پر مبنی توانائی اسٹوریج نظام کی غرض سے مرکب بلاکوں کی تیاری کےلیے کوئلے کی راکھ کے فائدے مند استعمال کی بھی پیش کش کرتی ہے ۔
این ٹی پی سی کے چیئرمین اور مینیجنگ ڈائریکٹر گردیپ سنگھ نے کہا، ’’ ایک بڑے، مربوط بجلی پیداکار کے طور پر این ٹی پی سی کے لیے یہ بہت اہم ہے کہ وہ بھارت کی معیشت کو ڈی کاربنائز کرنے کے لیے ایک متنوع صاف توانائی کا پورٹ فولیو رکھتا ہو۔ ہم نے بھارت کی توانائی کی منتقلی کے اہداف کو آگے بڑھانے کے لیے اپنی قابل تجدید صلاحیت کے اضافے کے اہداف کو بڑھایا ہے اور ہم اہداف کو حاصل کرنے کے لیے شمسی، ہوا، آر ٹی سی اور ہائبرڈ پروجیکٹوں پر توجہ مرکوز کر رہے ہیں۔ اینرجی والٹ کے ساتھ تعاون این ٹی پی سی کو مرکب بلاکس کی تیاری کے لیے کوئلے کی راکھ کے استعمال کے ذریعے پائیدار طریقہ کار کے ذریعے اپنی توانائی کی منتقلی کے اہداف کو آگے بڑھانے میں مدد کرے گا۔ اسی طرح یہ تعاون ایک سرکلر معیشت کو بھی فروغ دے گا۔‘‘
اینرجی والٹ کے چیئرمین ،شریک بانی اور سی ای او ، رابرٹ پیکونی نے کہا، ’’ ہم این ٹی پی سی کے ساتھ شراکت کرنے اور اس کی صاف ستھری توانائی کی منتقلی میں بھارت کی سب سے بڑی پاور یوٹیلٹی کے ساتھ تعاون کرنے پرکافی پرجوش ہیں۔‘‘ اینرجی والٹ کا مشن پائیدار، کاربن سے پاک توانائی کو ایک حقیقت بنانا ہے اور یہ اعلان توانائی کی سب سے بڑی عالمی منڈیوں میں سے ایک میں توسیع کے ساتھ اس مقصد کی طرف مزید پیش رفت کا موقع ہے۔ این ٹی پی سی کے ساتھ ہمارا اشتراک کئی براعظموں میں پہلے سے اعلان شدہ تجارتی توسیع پر مبنی ہے کیونکہ اینرجی والٹ اس سال کے آغاز میں ایک عوامی کمپنی میں تبدیل ہوئی ہے ۔
وزیراعظم کا دفتر
وزیر اعظم نے قاہرہ میں الحکیم مسجد کا دورہ کیا
وزیر اعظم جناب نریندر مودی مصر کے ریاستی دورہ کے دوران قاہرہ میں الحکیم مسجد دیکھنے گئے۔
مصر کے وزیر سیاحت اور نوادرات ڈاکٹر مصطفیٰ وزیری نے وزیر اعظم کا خیر مقدم کیا۔ وزیر اعظم نے بوہرا کمیونٹی کے لیڈروں سے بھی ملاقات کی، جو اس فاطمیہ دور کی شیعہ مسجد کے رکھ رکھاؤ میں سرگرمی سے شامل ہیں۔ انہوں نے ہندوستان اور مصر کے لوگوں کے درمیان مضبوط رشتوں پر روشنی ڈالی۔
کامرس اور صنعت کی وزارتہ
خام کاجو کی اب تک کی سب سے زیادہ پیداوار
نئی دلّی ، 31جولائی؍تجارت و صنعت کے وزیر مملکت جناب سی آر چودھری نے گزشتہ روز لوک سبھا میں ایک سوال کے تحریری جواب میں بتایا کہ 2017-18 کے دوران کاجو کی اب تک کی سب سے زیادہ ریکارڈ پیداوار 8.17 لاکھ میٹرک ٹن درج کی گئی ہے جو کہ گزشتہ سال کی 7.79 لاکھ میٹرک ٹن کی پیداوار کے مقابلے میں 4 فیصد زیادہ ہے ۔یہ پیداوار سال 2015-16 کی 6.70 لاکھ میٹرک ٹن کی پیداوار کے مقابلے میں 21 فیصد اضافے کی مظہر ہے ۔
تاہم ، بین الاقوامی مارکیٹ میں خام کاجو کی معقول مقدار کی قلت اور اونچی قیمتوں کے پیش نظر ، کاجو کی صنعت کو مانگ اور سپلائی کے خلا ء کا سامنا کرنا پڑ رہا ہے اور خام کاجو کی کل مانگ کا تخمینہ 17 لاکھ میٹرک ٹن لگایا گیا ہے ۔
خام کاجو کی پیداوار میں اضافے کے اقدامات کے طور پر وزارت زراعت اور کسانوں کی بہبود کے تحت مشن فار انٹیگریٹیڈ ڈیولپمنٹ آف ہارٹی کلچر اور راشٹریہ کرشی وکاس یوجنا نے کاجو کی گھریلو پیداوار میں اضافے کے لئے آراضی میں توسیع کی حکمت عملی اورروایتی و غیر روایتی ریاستوں میں کاجو کے پرانے پیڑوں کی جگہ زیادہ پیداوار دینے والے نئے سود مندپیڑ لگانا شامل ہیں ۔
خام کاجو کی گزشتہ برسوں کی پیداوار اس طرح ہے : 2013-14 کے دوران 7.36 لاکھ میٹرک ٹن ، 2014-15 کے دوران 7.25 لاکھ میٹرک ٹن ،2015-16 کے دوران 6.70 لاکھ میٹرک ٹن ،2016-17 کے دوران 7.79 لاکھ میٹرک ٹن ،2017-18 کے دوران 8.17 لاکھ میٹرک ٹن -
۔ ۔ ۔ ۔ ۔
(u.3911
خصوصی سروس اور فیچرس
بھارت گورننس اور ترقی کے لئے ٹیکنالوجی کے استعمال میں ایک ممتاز ملک بن گیا ہے: الیکٹرانکس اور انفارمیشن ٹیکنالوجی کے وزیر مملکت جناب راجیو چندر شیکر
نئی دہلی:25 فروری،2022۔ الیکٹرانکس اور انفارمیشن ٹیکنالوجی کی وزارت  میں مرکزی وزیر مملکت جناب راجیو چندر شیکھر نے نیشنل ڈیٹا سینٹر اور کلاؤڈ پالیسی کے مسودے پر صنعتی مشاورت کے دوران کہا کہ بھارت حکمرانی اور ترقی کے لیے ٹیکنالوجی کے استعمال میں ایک ممتاز ملک بن گیا ہے۔
وزیر موصوف نے کہا کہ پالیسی کا مقصد ڈیٹا سینٹر اور کلاؤڈ آپریشنز میں مقامی پلیٹ فارمز/حل کے استعمال کی حوصلہ افزائی کرنا ہے۔ انہوں نے کہا کہ پالیسی توانائی کے موثر، پائیدار اور گرین ڈیٹا سینٹرز کے قیام میں سہولت فراہم کرنے کا ارادہ رکھتی ہے۔
انہوں نے کہا کہ نیشنل ڈیٹا سینٹر کی ضرورت کے علاوہ ہمیں بھارت پر مرکوز کلاؤڈ اسپیس کی ضرورت ہے۔ انہوں نے کہا کہ وزیر اعظم جناب نریندر مودی کی قیادت میں حکومت صنعتوں کے خیالات کے لیے کھلی ہے اور قوم کی ترقی کے لیے تبدیلیاں لانے کے لیے تیار ہے۔
الیکٹرانکس اور انفارمیشن ٹیکنالوجی کی وزارت  کے جوائنٹ سکریٹری جناب امیتیش کمار سنہا نے کہا کہ نیشنل ڈیٹا سینٹر پر پالیسی کا مسودہ 2027 تک 2000 میگاواٹ کی صلاحیت کے اضافے کے ساتھ ملک میں ڈیٹا سینٹر کی متوقع صلاحیت میں اضافے کو تیز کرنے کا ارادہ رکھتا ہے۔
اس وقت بھارت میں ڈیٹا سینٹرز کے لیے لگ بھگ 499 میگاواٹ بجلی کی تنصیب کی گنجائش ہے اور 2023 تک اس کے بڑھ کر 1007 میگاواٹ ہونے کا امکان ہے۔
5 میگاواٹ ڈیٹا سینٹر  کے قیام کے لیے اجزاء کے لحاظ سے لاگت کا بریک اپ اور مشترکہ منظوریوں کی فہرست کے ساتھ ساتھ ڈیٹا سینٹرز کے قیام کے لیے پہلے سے ما قبل تعمیراتی، تعمیراتی اور تعمیر کے بعد کے مراحل کے لیے درکار پروجیکٹ کے مراحل پر تبادلہ خیال کیا گیا۔
مقامی ویلیو ایڈیشن کے لیے ترغیب دینے سمیت مختلف تجاویز پر تبادلہ خیال کیا گیا۔ تقریباً 300 صنعتی نمائندوں نے اس بحث میں فزیکل اور ورچوئل طور پر حصہ لیا۔
-----------------------
ش ح۔م ع۔ ع ن
U NO: 2005
(Visitor Counter : 121